

BUDAPEST I. KERÜLETI BATTHYÁNY LAJOS

ÁLTALÁNOS ISKOLA

1015 BUDAPEST, BATTHYÁNY UTCA 8.

 TEL./FAX.: +3612016282

OM szám: 034789

**Tisztelt szülők!**

**Tárgy:** Tájékoztatás az iskolai munkarendről

A köznevelési államtitkár bejelentése és a Magyar Közlönyben megjelentek szerint a járványveszéllyel kapcsolatos iskolákat érintő intézkedések az alábbiak szerint változnak:

* A Magyar Közlöny 42. számában ( (2020. március 14. szombat) – 1102/2020 III. 14. Korm. határozat: a koronavírus miatt a köznevelési és szakképzési intézményekben új munkarend bevezetéséről) megjelent Korm. határozat, mely a köznevelési intézményekben a digitális munkarend kihirdetéséről szól továbbra is érvényben marad a tanév végéig, azaz 2020. június 15.-ig.
* A tanév hossza sem változik, az utolsó tanítási nap: június 15.-e (hétfő)
* Június 2-16.-ig az iskoláknak engedélyezik a pedagógusok és tanulók oktatási célú találkozását: kiscsoportos konzultációk, egyéni felkészítés, esetlegesen lemaradó tanulók felzárkóztatása. Azaz tanulást támogató foglalkozások szervezhetők és a diákok felügyeletét tudjuk biztosítani.
A digitális munkarend, mivel nem változik, tanórát és tanórán kívüli foglalkozást ebben az időben nem tarthatunk.
* Június 16-26. közötti időszakban a felügyeletet biztosítjuk, amennyiben szükséges gyermekeiknek. Ezen felül napközis táborok szervezhetők.
* Azt is szeretnénk felmérni, hogy június 29. és augusztus 31. között előreláthatólag ki venne igénybe nyári gyermekfelügyeletet.

Kérem amennyiben az adott időpontokra igénylik gyermekeik bent tartózkodását, május 25-e hétfő 10.00 óráig jelezzék azt a Kréta rendszeren keresztül illetve a titkarsag@batthisk.sulinet.hu e-mail címen. A mellékelt táblázatokat kérjük töltsék ki és küldjék vissza a megadott elérhetőségre.

Nagyon fontos a határidő betartása tanáraink munkarendjének meghatározása érdekében, hiszen a digitális oktatással párhuzamos feladatokat kell ellátnunk.

|  |  |
| --- | --- |
| **Június 2-16.** | Tanulást támogató foglalkozások és diákok felügyelete. |
|   |   |
| A diák neve: |   |
| Osztálya: |   |
| Hányadikától kéri: |   |
| Hányadikáig kéri: |   |
| Hány órától: |   |
| Hány óráig: |   |

|  |  |
| --- | --- |
| **Június 16-26.** | Felügyelet |
|   |   |
| A diák neve: |   |
| Osztálya: |   |
| Hányadikától kéri: |   |
| Hányadikáig kéri: |   |
| Hány órától: |   |
| Hány óráig: |   |

|  |  |
| --- | --- |
| **június 29 - augusztus 31.** | Nyári gyermekfelügyelet |
|  |   |
| A diák neve: |   |
| Osztálya: |   |
| Hányadikától kéri: |   |
| Hányadikáig kéri: |   |
| Hány órától: |   |
| Hány óráig: |   |

* A Magyar Közlöny 114. számában (2020. május 20.) a 215/2020 (május 20.) Korm. rendelet 3, §-ában található a nyári táborok szervezésével kapcsolatos rendelkezések. Ennek alapján „ottalvós” táborok megszervezésére is sor kerülhet.
* A járványhelyzet miatt a ballagás és a tanévzáró ünnepély hagyományos formában sajnos nem tartható meg, tömeges összejövetelnek minősül. Természetesen nyolcadikosainktól szeretnénk a lehetőségeken belül méltó módon elbúcsúzni, a meglepetés folyamatban van.
* A tankönyvek visszaszedésével kapcsolatban is tájékoztatót fogunk kiküldeni, a részletes beosztást mellékelve. Az időpontok évfolyamokra lesznek meghatározva. Előreláthatólag június 4-5-én: 3., 4. évfolyam, június 8-ai héten felsős évfolyamok.
* A tankönyvek visszaadásával egyidőben kérjük, hogy a tanulói szekrények teljes kiürítését is tegyék meg a szülők, a nyári szekrényekre vonatkozó fertőtlenítő nagytakarítás érdekében.
* A tanulói szekrénykulcsokat is ezzel párhuzamosan kell leadniuk, kérjük ezeket is készítsék elő egy borítékba vagy egy papírba becsomagolva (név, osztály, szekrényszám).

Mindannyiunknak kitartást szeretnék kívánni még erre a pár hétre, remélem, utána jöhet a jól megérdemelt nyári szünet, mely felhőtlenebb kikapcsolódást is fog egyben jelenteni Batyis közösségünk minden tagja számára.

Tisztelettel és köszönettel:

Támbáné Bálint Ágnes

Intézményvezető

Budapest I. Kerületi Batthyány Lajos Általános Iskola